Siegwald Dahl

Siegwald Johannes Dahl (født 16. august 1827 i Dresden, død 15. juni 1902 samme sted) var en tysk dyre-, landskaps- og portrettmaler. Han var sønn av Johan Christian Dahl og hans første ektefelle Emilie von Block.

Faren var sønnens første lærer og hadde i alle år sterk innflytelse over hans kunstneriske utvikling. Siegwald Dahl utdannet seg ved Kunstakademiet i Dresden, hvor hans møte med dyremaleren J.F.W. Wegener fikk stor betydning for ham.

Siegwald Dahls tilknytning til Norge var sterk og han hadde flere opphold i landet sammen med sin far og også etter hans død. Søsteren Caroline bodde i Christiania hvor hun var gift med Anders Sandøe Ørsted Bull.  

Ved sin død testamenterte Dahl en stor samling av farens studier og tegninger til Nasjonalgalleriet og Bergen Billedgalleri.

Referanser 
 

   

Tyske malere
Personer fra Dresden